**Jorma Hietanen** (20. toukokuuta 1940 Tampere – 21. marraskuuta 2014) oli suomalainen jääkiekkohyökkääjä ja jääpalloilija. Hän koko jääkiekkouransa ajan Saimaan Pallossa, jossa Hietanen pelasi SM-sarjaa tehden yhteensä 148 runkosarjaottelua tehot 90+48=138 ja keräten 86 jäähyminuuttia. Hän toimi kaudella 1964–1965 joukkueen kapteenina.

Ura
---

Hietanen aloitti pääsarjauransa Saimaan Pallossa kaudella 1959–1960, kun joukkue nousi ensimmäistä kertaa Suomen pääsarjatasolla. Hän sai nimiinsä myös seuran historian ensimmäisen SM-sarjamaalin 13. joulukuuta 1959 SaiPan ensimmäisessä pääsarjaottelussa. Kaudella 1964–1965 Hietanen toimi joukkueen kapteenina. Kauden 1965–1966 päätteeksi hän voitti SM-pronssia, joka on SaiPan toistaiseksi ainoa voitettu SM-mitali. Hietanen onnistui SaiPassa kymmenen vuoden aikana harvinaisesti myös maalinteossa joukkueen jokaisessa rangaistuslaukauksessa. Hän päätti lopettaa pelaajauransa 27-vuotiaana kauteen 1967–1968, jonka viimeisen, vieraissa Helsingin IFK:ta vastaan ottelun päätteeksi Hietanen palkittiin ottelun parhaana pelaajana.

Lopetettuaan jääkiekkouransa Hietanen pelasi jääpalloa Veiterässä, jonka riveissä hänellä oli nuoruusvuosiltaan kaksi nuorten Suomenmestaruutta sekä seuran edustusjoukkueessa SM-pronssimitali. Hietanen toimi jääpallon parissa sittemmin myös miesten maajoukkueen joukkueenjohtajana ja oli mukana järjestämässä useita kansainvälisen tason jääpallotapahtumia Lappeenrannassa.

1960-luvun lopulla Hietanen muutti Ruotsiin, jossa hänelle aukesi ura Volvon tehtaiden työnjohtajana. Hietanen pelasi töiden ohella myös kaukalopalloa Volvon joukkueessa. Hän oli mm. nostamassa joukkuetta Ruotsin I-divisioonaan ja voittamassa Göteborgin mestaruutta. 1980-luvun alussa Hietanen liittyi veteraanijääkiekkojoukkue Starikoiden mukaan ja on nimetty joukkueen ensimmäiseksi ja toistaiseksi ainoaksi kunniajäseneksi. Hietanen osallistui sittemmin aktiivisesti myös Wanha SaiPan jääkiekkotoimintaan.

Hietanen kuoli 21. marraskuuta 2014 vaikean sairauden murtamana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1959–1960 | SaiPa | SM-sarja | 18 | 13 | 10 | 23 | 6 | – | – | – | – | – |
| 1960–1961 | SaiPa | SM-sarja | 18 | 15 | 8 | 23 | 12 | – | – | – | – | – |
| 1961–1962 | SaiPa | SM-sarja | 17 | 12 | 4 | 16 | 16 | – | – | – | – | – |
| 1962–1963 | SaiPa | SM-sarja | – | – | – | – | – | – | – | – | – | – |
| 1963–1964 | SaiPa | SM-sarja | 18 | 6 | 8 | 14 | 10 | – | – | – | – | – |
| 1964–1965 | SaiPa | SM-sarja | 19 | 15 | 3 | 18 | 10 | – | – | – | – | – |
| 1965–1966 | SaiPa | SM-sarja | 19 | 15 | 3 | 18 | 10 | – | – | – | – | – |
| 1966–1967 | SaiPa | SM-sarja | 22 | 10 | 6 | 16 | 22 | – | – | – | – | – |
| 1967–1968 | SaiPa | SM-sarja | 19 | 9 | 3 | 12 | 4 | – | – | – | – | – |
| 8 kautta | yhteensä | SM-sarja | 148 | 90 | 48 | 138 | 86 | – | – | – | – | – |

Lähteet
-------

* Jorma Hietanen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Kunniajäsenet *starikat.fi*. STARIKAT Oldtimer’s Hockey Club ry. Viitattu 4.2.2018.
2. 1 2  SaiPa-ikoni ja historiallinen maalintekijä on poissa *suomikiekko.com*.  24.11.2014. Nordic Sport Media. Viitattu 4.2.2018.
3. 1 2 3  Joppe on poissa *starikat.fi*.  3.2.2017. STARIKAT Oldtimer’s Hockey Club ry. Viitattu 4.2.2018.
4. ↑  Jorma Hietanen *Elite Prospects*. Everysport Media Group AB.  (englanniksi)
5. 1 2  Kapteenit *saipa.fi*. Liiga-SaiPa Oy. Viitattu 4.2.2018.
6. ↑  Jorma Hietanen on poissa *finbandy.fi*.  29.11.2014. Suomen Jääpalloliitto ry.  Arkistoitu 5.2.2018. Viitattu 4.2.2018.


|  |  |  |
| --- | --- | --- |
| Edeltäjä:**Lalli Partinen** | **Saimaan Pallon kapteeni SM-sarjassa**1964–1965 | Seuraaja:**Lalli Partinen** |